CELEX: 62016TN0371
Language: fi
Date: 2016-07-14 00:00:00
Title: Asia T-371/16: Kanne 14.7.2016 – BP Aromatics v. komissio

26.9.2016   
            
            
               FI
            
            
               Euroopan unionin virallinen lehti
            
            
               C 350/20
            
         Kanne 14.7.2016 – BP Aromatics v. komissio
   (Asia T-371/16)
   (2016/C 350/25)
   Oikeudenkäyntikieli: englanti
   
      Asianosaiset
   
   
      Kantaja: BP Aromatics Ltd (Geel, Belgia) (edustajat: asianajajat H. Vanhulle, B. van de Walle de Ghelcke, C. Borgers ja N. Baeten)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               Kumoaa Belgian kuningaskunnan ylimääräistä voittoa koskevasta poikkeavasta valtiontukijärjestelmästä 11.1.2016 annetun komission päätöksen SA.37667 (2015/C) (ent. 2015/NN);
            
         
               —
            
            
               vaihtoehtoisesti, kumoaa päätöksen 2–4 artiklan;
            
         
               —
            
            
               joka tapauksessa velvoittaa Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1.
            
            
               Ensimmäinen kanneperuste perustuu siihen, että komissio on tehnyt oikeudellisen virheen ja ilmeisen arviointivirheen kun se on todennut väitetyn tukitoimenpiteen olemassaolon ja luokitellessaan sen tukijärjestelmäksi neuvoston asetuksen N:o 2015/1589 (1) 1 artiklan d alakohdan ja SEUT 107 artiklan mukaiseksi tukijärjestelmäksi.
            
         
               2.
            
            
               Toinen kanneperuste perustuu siihen, että komissio on rikkonut SEUT 107 artiklaa kun se ei ole esittänyt perusteluja ja kun se on tehnyt oikeudellisen virheen todetessaan, että ylimääräistä voittoa koskeva järjestelmä on valtiontukitoimenpide.
            
         
               3.
            
            
               Kolmas kanneperuste perustuu siihen, että komissio on rikkonut neuvoston asetuksen N:o 2015/1589 16 artiklan 1 kohtaa ja loukannut yleisiä oikeusvarmuuden ja perusteltujen odotusten periaatteita määrätessään väitetyn tuen takaisinpalauttamisesta.
            
         
               4.
            
            
               Neljäs kanneperuste perustuu siihen, että komissio on rikkonut SEUT 2 artiklan 6 kohtaa ja loukannut yhdenvertaisen kohtelun periaatetta ja ylittänyt toimivaltansa kun se on vedonnut valtiontukisäännöstöön kieltäessään Belgian ylimääräistä voittoa koskevan järjestelmän.
            
         
      (1)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) 2015/1589 (EUVL 2015, L 248, s. 9).